  Анжелика Тихонова корреспондент 10-тӥ южтолэзе Ижкарын удмурт егитъёслэн «Шунды» огазеяськонзылы выль тӧро бырйизы. Кивалтӥсь ӝӧквыл шудонъёс лэсьтонъя «Чукиндэр» огинэз кылдытӥсь Вадим Крестьянинов луиз. Ивортодэтъя «Удмуртия» агентстволэн корреспондентэз соин азьланезлы малпанъёсыз сярысь вераськиз. Огазеяськонлэн выль тӧроез луыны Вадим Крестьяниновлэн аслаз мылкыдыз луиз. XVI йылпумъян-быръён конференцие люкаськемъёс ӧжытэзтэк ваньзы со понна дурбасьтӥзы, ньыль адями гинэ куразэ сётонлэсь возиськиз. Выль тӧролэн азьланезлы ужан малпанъёсыз вань ини. Али ӝыны ар куспын дась ӵектосъёслы выль омыр сётыны но азьланьтыны тыршом. Нош куарусёнэ, куке азьмуртлэн грантъёсызъя конкурс кутскоз, соку воксё выль ӵектос дасялом. Малпанмы вань ини Вадим Крестьянинов, «Шунды» огазеяськонлэн тӧроезВадим Крестьяниновлэн кылъёсызъя, нырысь ик соос «Арт-экспедиция» но «Шунды-лаборатория» ӵектосъёссэс улӟытыны тыршозы. Соосъя валтӥсь ужзэс ёросъёсын нуозы. Нырысь ик «Шундылэн» валтӥсь плюсэз, кудӥз ӧвӧл мукет НКО-ослэн, со ёрос ёзэтъёс. <…> Тыршомы делегациосын ӵектосъёсынымы потаны но ёросъёсын тросгес ужаны. Кыӵе ке но акцент лэсьтыны ёросъёсын, гуртъёсын, школаосын Вадим Крестьянинов, «Шунды» огазеяськонлэн тӧроез«Шундылы» выль кивалтӥсь быръем сяна, выль правление но кылдытӥзы. Отчы тӧроен валче 11 адями пыриз. Пӧлазы огазеяськонлэн азьвыл тӧроез Алина Чернова но. Вадим Крестьянинов пусйиз, со солы юрттӥсь луоз шуыса. Нош мукетъёсыз ёзчиоссы чылкак выль адямиос шуыны яра. Ми тодӥськом вал соосыз «Шундыкарысь», «Шундылэн» мукет ӵектосъёсысьтыз. Соос ваньзы ик пиналэсь, опытсы ӧвӧл на. <…> Оскисько, соослэн асьсэлэн мылкыдзы луоз ужаны, мон косэмъя гинэ уз, асьсэос тыршозы Вадим Крестьянинов, «Шунды» огазеяськонлэн тӧроезТӧролэн верамезъя, со визь-кенеш сётӥсь луыса ужаны тыршоз, асьсэлэсь малпанъёссэс вераны, усьтӥськыны дышетоз. Ачиз удмурт ӝӧквыл шудонъёс лэсьтонъя «Чукиндэр» огинэзлэсь но уз куштӥськы. Ужаз «Шунды» правленилэсь ёзчиоссэ но кыскыны турттоз. Ватсалом, Вадим Крестьянинов Грак ёросысь Вуж Эгра гуртын вордӥськиз. «Шунды» огазеяськонлэн уженыз 2014-тӥ арын тодматскиз, соку со нырысьсэ «Шундыкар» лагере сюриз. Бӧрысь отчы куинь ар ӵоже ветлӥз. Нош 2016-тӥ ар пумын «Шундылэн» правленияз пыриз ини.  Тегъёс: Мерлык Ижкар егитъёс Удмуртия удмуртъёс Шунды  